1-8 Transportasyon 1-8-1 Mga Batas ng Trapiko Sa bansang Hapon, ang mga sasakyan, tulad ng kotse, motorsiklo, at bisikleta ay tumatakbo sa gawing kaliwa ng lansangan, at ang mga pedestrian naman ay nasa gawing kanan ng daanan. Sundin ninyo ang mga regulasyon ng trapiko sa bansang Hapon ng mabuti. ・Prioridad ang pagtawid ng mga pedestrian. ・Huwag kalimutang mag-seatbelt kung sumakay ng kotse. ・Ang mga batang 6 na taong gulang pababa ay kinakailangang isakay sa isang childseat kung sasakay sa isang sasakyan. ・Magsuot ng helmet pag sumakay ng motor. ・Tiyakin ng mga magulang na may suot na helmet ang kanilang mga anak na 13 taong gulang pababa kapag sasakay bisikleta. ・Kung maari lamang ang mga matatanda ay mag suot ng helmet kapag sasakay ng biseklata. ・Pinagbabawal ang paggamit ng cell phone habang namamaneho ng sasakyan o bisikleta, pati ang pagmamaneho ng mga ito nang nakainom ng alak. ・Lalo na pagmamaneho nang nakainom ng alak ay mahigpit na ipinagbabawal at mapanganib kaya huwag na huwag ninyo ito gawin. ・Sumapi sa seguro ng kotse (car insurance) at seguro ng bisikleta (bicycle insurance) bilang paghahanda sa hindi inaasahang aksidente. ・Mahigpit na pinagbabawal ang pag-angkas sa bisikleta, pagbibisikleta nang magkatapat, at pagbibisikleta nang nakapayong. 1-8-2 Mga Bawal sa Pagpaparada ng Bisikleta Kapag ipaparada ang inyong bisikleta o scooter, mangyaring pumarada sa mga takdang lugar. Ang mga bisikleta o scooter na nakaparada sa mga daanan ay hindi lamang maaaring maging sagabal sa mga taong naglalakad, ngunit maaari pa itong pagmulan ng aksidente at maaaring makasagabal din sa pagkilos ng mga paramediko, bumbero etc. sa isang emergency. Kung ang bisikleta ay iniwan sa mga lugar na bawal paradahan, gaya ng markang makikita sa gawing kaliwa, ito ay kaagad na kukumpiskahin. Ang mga nakumpiskang bisikleta at scooter ay ilalagay sa lugar na dapat panatilihan o "retention center." ■Sa pagbawi ng inyong bisikleta o scooter ・Bukas mula Lunes hanggang Sabado, 14:00-19:00 Sarado sa mga holiday at Pista Opisyal, Disyembre 29~Enero 3 at hindi ninyo maaaring mabawi ang inyong bisikleta o scooter kung may official storm warning (bagyo o malubhang malakas na pagbugso ng hangin) sa inyong lugar. ・Palatandaan: Kinakailangan na dalhin ang inyong susi at ang katibayan na kayo ang may-ari. *Kailangang magbayad para makuha. *Kapag hindi na kinuha at umabot na ng mahigit sa 1 buwan ay itatapon na ito. 1-8-3 Panglungsod na mga Bus at Tren (Subway) Ang pangunahing sistema ng mga pampublikong transportasyon sa lungsod ay ang mga bus at tren (subway). Ang nakatakdang pamasahe sa panglungsod na bus ay 210yen para sa matanda at 100 yen para sa mga bata. Ang pamasahe sa tren ay 200 yen (isang distrito) hanggang 330 yen (limang distrito) para sa mga matatanda at 100 (isang distrito) -160 (limang distrito) yen para sa bawat bata, depende sa distansiya ng biyahe. Ihulog lamang ang bayad sa kahon ng pamasahe sa harapan ng bus pagkasakay sa panglungsod na bus o bago bumaba mula sa harapan ng bus pagkasakay sa panglungsod na bus o bago bumaba mula sa ruta bilang 2 ng express bus. Bumili ng ticket ng tren mula sa makina ng mga ticket at paraanin sa "automatic ticket gates" sa may pasukan ng mga nagbibiyahe. Ang ticket ay dapat muling idaan sa "gate" pagdating sa bababaang istasyon. May diskuwento pag gamitin ang IC card "Manaca", "one-day ticket" o "Donichi Eco Kippu". Para sa mga pang-araw-araw na pagbibiyahe sa pagitan ng mga istasyon at hintuan ng bus, magagamit din ang IC card "Manaca" 24
bilang commuter ticket. Pag ginamit ang IC card "Manaca" sa bus, ilagay ang card sa ibabaw ng fare box pagsakay ng bus (pagbaba ng bus sa Kikan No.2). Sa subway, ilagay ang card sa ibabaw ng bawat gate pagpasok at paglabas ng istasyon. 1-8-4 Ang Linyang Aonami Ang Linyang Aonami ay nagdurugtong sa mga istasyong: Nagoya Station at Kinjyo Futo station. May 15.2 km itong haba, higit-kumulang na 24 minuto ang kailangan upang malakbay ang buong haba nito. Ang pamasahe para sa adulto ay nasa halagang 210 yen hanggang 360 yen at para naman sa bata ay nasa 100 yen hanggang 180 yen depende sa layo. Katulad ng pangkaraniwang subway ay karaniwang mayroong ticket machine sa harap nito, at pagtapos ng pagbili ng ticket ay kailangan ninyong idaan ang inyong ticket sa mga pasukan papunta sa mga tren, at muling idaan ito dito sa paglabas ninyo sa inyong istasyong paroroonan. Maaari rin ninyong gamitin ang IC card kagaya ng "Manaca" at "Toica", at mayroon ding binebentang one day ticket. 1-8-5 Ang Linyang Yutorito Ang Yutorito Line ay tumatakbo mula sa istasyon ng Ozone na dumadaan sa Obata Green hangang sa Nakashidami / Kozoji. Ang presyo ng tiket ay 200-440yen para sa mga matatanda at kalahating presyo naman para sa mga bata. Kasama dito ang guideway bus system, na nag-aalok sa mga pasahero ng mga benepisyo ng parehong riles at mga bus. Sa mga masikip na mga lungsod, Ang bus ng Yutorito Line ay gumagamit ng sa isang eksklusibo, at nakataas na riles kung saan sila ay ginagabayan sa pamamagitan ng mga aparatong naka-install sa harap at likod na gulong. Sa ibang mga lugar, ang parehong sasakyan ay magpapatuloy sa kahabaan ng pampublikong daan bilang isang bus. Sa gitna ng pintuan nito ay mayroong ticket machine. Kumuha ng isang ticket sa pagpasok, at bayaran lamang ito sa inyong pagbaba. Kung gagamitin ninyo naman ang "Manaca" o "Toica", ilagay lamang ito sa ibabaw ng sensor pagsakay ng bus at ilagay uli ito sa ibabaw ng sensor sa tabi ng driver pagbaba ng bus. 1-8-6 Ang Linimo Ang linya ng Linimo ay may haba na nasa 8.9 km galing sa istasyon ng Fujigaoka at dadaan sa istasyon ng Ai / chikyuhaku Kinen Koen hanggang sa istasyon ng Yagusa. Ang pamasahe para sa adulto ay nasa 170-380 yen at ang mga bata naman ay kalahati ang presyo. Ang Linimo ang pinakaunang Magnetic Linear Motor car ng bansang Hapon, at sapagkat halos halons walang ingay at walang kalugkog ito, inaasahang maaliwalas ang inyong paglalakbay sa pamamagitan nito. Katulad ng pangkaraniwang subway ay karaniwang mayroong ticket machine sa harap nito, at pagtapos pagbili ng ticket ay kailangan ninyong idaan ang inyong ticket sa mga pasukan papunta sa mga tren, at muling idaan ito dito sa paglabas ninyo sa inyong istasyong paroroonan. Maaari rin ninyong gamitin ang IC card kagaya ng "Manaca" at "Toica". Ang mga linyang JR, Meitetsu, Kintetsu atbp. ay nagbibigay ng mura, konbiniyente at siguradong pampublikong transportasyon para sa mga mamamayan. Mangyaring sumangguni sa website ng Nagoya Transportasyon Bureau. 25